b'\n_START_ARTICLE_\nUnibersidad ng Bologna\n_START_PARAGRAPH_\nAng Unibersidad ng Bologna (Ingles:\xc2\xa0University of Bologna,\xc2\xa0Italyano: Universit\xc3\xa0 di Bologna, UNIBO), na itinatag noon pang AD 1088, ay ang pinakamatandang unibersidad na may tuloy-tuloy na operasyon\xc2\xa0sa buong mundo, at kinikilala bilang isa sa mga nangungunang akademikong institusyon sa Italya at Europa. Ito ay madalas na nararanggo bilang nangungunang pamantasang Italyano._NEWLINE_Ito ang kauna-unahang lugar ng pag-aaral na gumamit ng terminong Latin na\xc2\xa0universitas para tukuyin ang\xc2\xa0korporasyon ng mga mag-aaral at "master", na sa lumaon ay ginamit na depinisyon sa institusyong ito na matatagpuan sa lungsod ng\xc2\xa0Bologna, Italya. Ang sagisag ng Unibersidad ay merong motto na\xc2\xa0Alma mater studiorum at ng petsang\xc2\xa0A.D. 1088, at ito ay merong humigit-kumulang 85,500 mag-aaral sa 11 paaralan\xc2\xa0nito. Ito ay may mga kampus din sa mga lungsod ng\xc2\xa0Ravenna, Forl\xc3\xac, Cesena at Rimini at isang branch center sa ibang bansa gaya sa Buenos Aires. Ito rin ay may isang paaralan ng kahusayan (school of excellence) na may pangalang Collegio Superiore di Bologna. Ang kawaksing pabliser ng Unibersidad ng Bologna ang\xc2\xa0Bononia University Press S.p.A. (BUP).'